Diari Oficial de la Generalitat Valenciana


Sumari del DOGV 8043, del 19-05-2017 (2017/4257)

RESOLUCIÓ de 15 de maig de 2017, de la Conselleria de Justícia, Administració Pública, Reformes Democràtiques i Llibertats Públiques, de creació de la comissió d'avaluació de les prestacions assumides per les mútues d'accidents de treball i malalties professionals de la Seguretat Social en relació amb el personal funcionari, estatutari i laboral de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8043

Data del DOGV
:   19-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4257


Data del document
:   15-05-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * legislació
    * organització administrativa

RESOLUCIÓ de 15 de maig de 2017, de la Conselleria de Justícia, Administració Pública, Reformes Democràtiques i Llibertats Públiques, de creació de la comissió d'avaluació de les prestacions assumides per les mútues d'accidents de treball i malalties professionals de la Seguretat Social en relació amb el personal funcionari, estatutari i laboral de la Generalitat. [2017/4257]  
El Decret 154/2015, de 18 de setembre, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, en el seu article 11, atribueix a la Direcció General de Funció Pública les relacions amb les organitzacions sindicals, associacions professionals i representants del personal derivades del que estableix la normativa vigent, així com exercir la secretaria de les meses de negociació col·lectiva.  
La Mesa General de Negociació I de Personal Funcionari, Estatutari i Laboral I de la Generalitat va acordar, en la seua reunió del passat 23 de desembre de 2016, la constitució d'una comissió per a avaluar la possible reversió de les prestacions assumides per les mútues d'accidents de treball i malalties professionals de la Seguretat Social.  
L'acord adoptat respon a la sensibilitat mostrada en l'esmentada mesa de negociació per les organitzacions sindicals, assumpte en què també és imprescindible comptar amb l'opinió d'altres departaments de la Generalitat afectats per qualsevol decisió que s'adopte en la matèria.  
  
Per tot això, és procedent crear una comissió d'estudi per a l'avaluació del servei que des de 2013 presten les mútues d'accidents de treball i malalties professionals de la Seguretat Social per a la contingència d'accidents de treball i malaltia professional dels funcionaris subjectes al règim de la Seguretat Social. Aquesta comissió demanarà a tots els sectors afectats opinions, suggeriments i informació suficient que fonamente qualsevol decisió futura a adoptar i evitar qualsevol indici d'arbitrarietat.  
De conformitat amb l'anterior, resolc:  
  
Primer  
Constituir una comissió d'avaluació de les prestacions assumides per les mútues d'accidents de treball i malalties professionals de la Seguretat Social en relació amb el personal funcionari, estatutari i laboral de la Generalitat.  
  
Segon  
La seua funció serà l'avaluació de la prestació que les mútues d'accidents de treball i malalties professionals de la Seguretat Social presten al personal funcionari, estatutari i laboral de la Generalitat per contingències professionals.  
  
Tercer  
Del resultat del seu estudi, la comissió presentarà un informe abans de véncer un termini de sis mesos a computar des de la data de la seua constitució.  
  
Quart  
La comissió estarà composta per:  
Presidència: la persona titular de la Secretaria Autonòmica de Justícia, Administració Pública, Reformes Democràtiques i Llibertats Públiques.  
Secretaria: la persona titular de la Direcció General de Funció Pública de la Conselleria de Justícia, Administració Pública, Reformes Democràtiques i Llibertats Públiques.  
Vocals:  
La persona titular de la Direcció General de Recursos Humans de la Conselleria de Sanitat Universal i Salut Pública.  
La persona titular de la Direcció General de Centres i Personal Docent de la Conselleria d'Educació, Investigació, Cultura i Esport.  
La persona titular de la Direcció General de Justícia de la Conselleria de Justícia, Administració Pública, Reformes Democràtiques i Llibertats Públiques.  
La persona titular de la Direcció General de Pressupostos de la Conselleria d'Hisenda i Model Econòmic.  
La persona titular de la Direcció General de l'INVASSAT.  
La persona titular de la direcció de la Inspecció General de Serveis de la Conselleria de Transparència, Responsabilitat Social, Participació i Cooperació.  
Una persona en representació d'UGT-PV.  
Una persona en representació d'INTERSINDICAL.  
Una persona en representació de CC.OO.PV.  
Una persona en representació de CSI·F.  
Una persona en representació de FSES.  
  
Cinqué  
Les mútues d'accidents de treball i malalties professionals de la Seguretat Social seran citades a les reunions perquè presenten la documentació pertinent acreditativa del servei, a fi de la seua avaluació per part de la comissió i complir els objectius encomanats a aquesta.  
  
  
Sisé  
El president de la comissió disposarà, d'acord amb els membres de la comissió, el calendari de sessions així com el sistema i mètode de treball. Adoptarà les decisions que en el seu àmbit considere adequades per a la consecució del seu objectiu i finalitat.  
  
Seté  
El règim jurídic de funcionament de la comissió serà l'establit per als òrgans col·legiats en l'article 15 i següents de la Llei 40/2015, d'1 d'octubre, de règim jurídic del sector públic.  
  
Huité  
La Conselleria de Justícia, Administració Pública, Reformes Democràtiques i Llibertats Públiques posarà a disposició de la comissió els mitjans materials i personals necessaris per al seu bon funcionament.  
  
  
Nové  
La resolució produirà efecte l'endemà de la publicació en el Diari Oficial de la Generalitat Valenciana.  
  
Contra la present resolució, que posa fi a la via administrativa, podrà interposar-se un recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la publicació, davant del mateix òrgan que ha dictat la resolució. Tot això de conformitat amb el que estableixen els articles 114, 123 i 124, de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga exercitar-se, si és el cas, qualsevol altre que s'estime procedent.  
  
  
València, 15 de maig de 2017.- La consellera de Justícia, Administració Pública, Reformes Democràtiques i Llibertats Públiques: María Gabriela Bravo Sanestanislao.